REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/28-22

8. februar 2022. godine

B e o g r a d

Z A P I S N I K

33. SEDNICE ODBORA ZA PRAVOSUĐE, DRŽAVNU UPRAVU

I LOKALNU SAMOUPRAVU, ODRŽANE 04. FEBRUARA 2022. GODINE

Sednica je počela u 09,00 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Velibor Milojčić, doc. dr Mihailo Jokić, Đorđe Dabić, Dragan M. Marković i Toma Fila.

Sednici su prisustvovali i: Marijan Rističević, zamenik člana Đorđa Komlenskog, Vesna Krišanov, zamenik člana Biljane Pantić Pilje i Dubravka Kralj, zamenik člana Vladana Zagrađanina.

Sednici nisu prisustvovali članovi Odbora: Sanja Lakić, dr Aleksandar Martinović, Dejan Kesar, Nebojša Pavlović, Nenad Baroš,Jelena Žarić Kovačević, Daniel Đivanović i Sanja Jefić Branković, niti njihovi zamenici.

Sednici su prisustvovali i: Maja Mačužić Puzić, državni sekretar u Ministarstvu državne uprave i lokalne samouprave, Milan Čuljković iz Ministarstva državne uprave i lokalne samouprave iAndrijana Petković, viši savetnik u Ministarstvu državne uprave i lokalne samouprave

Predstavnik Ministarstva pravde je opravdano bio odsutan.

Predsedavajući je obavestio članove i zamenike članova Odbora da je u skladu sa članom 72. stav 2. Poslovnika Narodne skupštine, sednica sazvana u roku kraćem od roka predviđenog Poslovnikom, kako bi Odbor što pre razmotrio amandmane podnete na predloge zakona navede u sazivu.

Pre utvrđivanja dnevnog reda predsedavajući je obavestio prisutne da nije bilo primedbi u pisanoj formi na zapisnik sa 32. sednice Odbora, pa je stavio na glasanje, a članovi i zamenici članova Odbora su **jednoglasno** usvojili Zapisnik 32. sednice održane 02. februara 2022. godine.

Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga zakona o izboru predsednika Republike, koji je podnela Vlada (broj 011-88/22 od 17. januara 2022. godine), u pojedinostima;
2. Razmatranje Predloga zakona o izboru narodnih poslanika, koji je podnela Vlada (broj 011-86/22 od 17. januara 2022. godine), u pojedinostima;
3. Razmatranje Predloga zakona o lokalnim izborima, koji je podnela Vlada (broj 011-83/22 od 17. januara 2022. godine), u pojedinostima;
4. Razmatranje Predloga zakona o izmeni Zakona o sprečavanju korupcije, koji je podnela Vlada (broj 011-89/22 od 17. januara 2022. godine), u pojedinostima.

**PRVA TAČKA -** Razmatranje Predloga zakona o izboru predsednika Republike, koji je podnela Vlada (broj 011-88/22 od 17. januara 2022. godine), u pojedinostima.

Predsednik Odbora je obavestio prisutne da je na Predlog zakona o izboru predsednika Republike podnet **1 amandman**, koji je podneo: narodni poslanik Vladan Glišić i koji je Vlada prihvatila.

Predsednik Odbora je otvorio raspravu, pa kako se niko nije javio za reč zaključio je raspravu i predložio da Odbor **prihvati** amandman na član 17. koji je podneo narodni poslanik Vladan Glišić,a koji je prihvatila i Vlada.

Članovi i zamenici članova Odbora su **jednoglasno** prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

**DRUGA TAČKA -** Razmatranje Predloga zakona o izboru narodnih poslanika, koji je podnela Vlada (broj 011-86/22 od 17. januara 2022. godine), u pojedinostima.

Predsednik Odbora je obavestio prisutne da je na Predlog zakona o izboru narodnih poslanika podneto **4 amandmana**, koje su podneli: narodni poslanici Vladan Glišić i zajedno narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, od kojih je Vlada prihvatila **2 amandmana.**

Predsednik Odbora je otvorio raspravu, pa kako se niko nije javio za reč zaključio je raspravu i predložio:

Da Odbor odluči da predloži Narodnoj skupštini da **PRIHVATI** sledeće amandmane:

-na član 72. koji je podneo narodni poslanik Vladan Glišić;

-na član 112. koji je podneo narodni poslanik Vladan Glišić.

Članovi i zamenici članova Odbora su **većinom glasova** prihvatili navedeni predlog.

Da Odbor odluči da predloži Narodnoj skupštini da **ODBIJE** sledeće amandmane:

-na član 6. koji je podneo narodni poslanik Vladan Glišić;

-na član 115. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami.

Članovi i zamenici članova Odbora su **većinom** glasova prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **većinom glasova** prihvatili navedeni predlog.

**TREĆA TAČKA -** Razmatranje Predloga zakona o lokalnim izborima, koji je podnela Vlada (broj 011-83/22 od 17. januara 2022. godine), u pojedinostima.

Predsednik Odbora je obavestio prisutne da je na Predlog zakona o lokalnim izborima podneto **5 amandmana**, koje su podneli: narodni poslanici Vladan Glišić i zajedno narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami, od kojih je Vlada prihvatila **3 amandmana.**

Predsednik Odbora je otvorio raspravu, pa kako se niko nije javio za reč zaključio je raspravu i predložio:

Da Odbor odluči da predloži Narodnoj skupštini da **PRIHVATI** sledeće amandmane:

-na član 20. koji je podneo narodni poslanik Vladan Glišić;

-na član 43. koji je podneo narodni poslanik Vladan Glišić;

-na član 52. koji je podneo narodni poslanik Vladan Glišić.

Članovi i zamenici članova Odbora su **većinom glasova** prihvatili navedeni predlog.

Da Odbor odluči da predloži Narodnoj skupštini da **ODBIJE** sledeće amandmane:

-na član 55. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 75. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami.

Članovi i zamenici članova Odbora su **većinom** glasova prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **većinom glasova** prihvatili navedeni predlog.

**ČETVRTA TAČKA -** Razmatranje Predloga zakona o izmeni Zakona o sprečavanju korupcije, koji je podnela Vlada (broj 011-89/22 od 17. januara 2022. godine), u pojedinostima.

Predsednik Odbora je obavestio prisutne da je na Predlog zakona o izmeni Zakona o sprečavanju korupcije podnet **1 amandman**, koji je podneo narodni poslanici Vladan Glišić, a koji Vlada nije prihvatila.

Predsednik Odbora je otvorio raspravu, pa kako se niko nije javio za reč zaključio je raspravu i predložio da Odbor **odbije** amandman na član 1. koji je podneo narodni poslanik Vladan Glišić.

Članovi i zamenici članova Odbora su **većinom** glasova prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

Sednica je završena u 09,15 časova.

SEKRETAR PREDSEDNIK

Sanja Pecelj Vladimir Đukanović